Međunarodni tjedan gluhih

Međunarodni tjedan gluhih obilježava se zadnji puni tjedan u rujnu u spomen održavanja prvog svjetskog kongresa Svjetske federacije gluhih koje je održan 1958 u Rimu.

Tjedan se obilježava provođenjem različitih aktivnosti zajednica gluhih i nagluhih diljem svijeta. Ovogodišnja tema je poticanje svijesti o znakovnom jeziku.

Statistika

Prema statistikama, svaka deveta osoba na Zemlji ima poteškoća sa sluhom. Uzroci ove bolesti potpuno su različiti: posljedice bolesti, nesreće, urođene mane. U svijetu ima oko 30 milijuna gluhonijemih, a Rusija čini oko 40%, od čega je 5% maloljetne djece. Veliki broj ljudi ujedinjenih jednim zajedničkim problemom shvatio je ideju o definiranju Međunarodnog dana gluhih.

Cilj

Cilj obilježavanja Međunarodnog tjedna gluhih je podizanje svijesti javnosti o specifičnim problemima i potrebama gluhih osoba, što je jedna od temeljnih pretpostavki za poboljšanje njihova položaja u društvu i kvalitete života. Posljedica senzibilizacije javnosti bila bi upoznavanje i pronalaženje načina za rješavanje te specifične problematike. Provedene aktivnosti rezultirat će i boljom educiranošću gluhih osoba o sredstvima koja su korisna za njihovu bolju i jednostavniju komunikaciju, čime je omogućena integracija u širu društvenu zajednicu i poboljšana kvaliteta života te populacije. Organizacije širom svijeta različitim aktivnostima i kampanjama nastoje privući pažnju javnosti na probleme s kojima se suočavaju gluhe osobe. Taj tjedan također podiže solidarnost među samim gluhim osobama i njihovim pomagačima te se koristi za stimuliranje većih napora u promicanju prava gluhih osoba širom svijeta na boljem obrazovanju i većem zapošljavanju.

Znakovni jezik

Zakon o hrvatskom znakovnom jeziku i ostalim sustavima komunikacije gluhih i gluho slijepih osoba u Republici Hrvatskoj stupio je na snagu 1. kolovoza 2015. godine. Njime je HZJ priznat kao izvorni jezik zajednice gluhih i gluho slijepih osoba u Republici Hrvatskoj. Proglašen je pravim, samosvojnim jezičnim sustavom s vlastitim gramatičkim pravilima potpuno neovisnim o jeziku čujućih osoba. Zakon propisuje pravo gluhih i gluho slijepih osoba na korištenje hrvatskog znakovnog jezika, informiranje i obrazovanje, kako na hrvatskom znakovnom jeziku tako i na ostalim odgovarajućim oblicima komunikacije. Svrha mu je izjednačavanje mogućnosti pristupa socijalnom, ekonomskom i kulturnom okruženju, ali i omogućavanje ravnopravnog ostvarivanja svih ljudskih prava i temeljnih sloboda.

Sustave komunikacije gluhih i gluho slijepih, a i nagluhih osoba, čine hrvatski znakovni jezik (HZJ) i ostali sustavi komunikacije koji se temelje na hrvatskom jeziku.

Neka Vam zdravlje bude na prvom mjestu.

Međunarodni tjedan gluhih 21. – 25.09.2021., Elbi medikal, <https://elbi-medikal.hr/medunarodni-tjedan-gluhih-21-25-09-2021/> (26.9.2021.)

**Zadaci-Uređivanje teksta**

1. Označi cijeli tekst i promijeni font (stil slova) na Poppins.

2. Podebljaj naslov i postavi veličinu na 16!

3. Promijeni boju slova prve dvije rečenice u zelenu boju.

4. Rečenice ispod naslova cilj podcrtaj i obostrano poravnaj!

5. Link (poveznicu) istakni(markiraj).

6. Podebljaj i ukosi podnaslove. Povećaj slova podnaslova na 14.

7. Podcrtaj riječi gluhih.

8. Izreži zadnju rečenicu i zalijepi je na početak.

9. Kopiraj sliku vezanu uz ovaj tekst i zalijepi na kraj ove datoteke

10. Kako bi spremio/spremila ovu datoteku, trebaš koristiti Spremi kao!